UNIVERZITET U SARAJEVU - FILOZOFSKI FAKULTET                               


Na osnovu članova 106. Zakona o visokom obrazovanju ("Službene novine Kantona Sarajevo" broj: 36/22 i 28/25), članova 144. 148.  i 173. tačke (1) i (4) Statuta Univerziteta u Sarajevu broj: 01-14-35/23 od 26. 07. 2023. godine, članova od 16. do 20. Pravila studiranja za treći ciklus studija na Univerzitetu u Sarajevu – doktorski studij broj: 01-4-9-1/24 od 28. 2. 2024. godine, Odluke Senata Univerziteta o saglasnosti za otvaranje trećeg ciklusa studija iz psihologije broj: 01-38-3684-1/11 od 28. 12. 2011. godine, Prijedloga Vijeća doktorskog studija iz psihologije od 26. 6. 2026. godine, Prijedloga odluke Vijeća Univerziteta u Sarajevu - Filozofski fakultet broj: 03-09/244 od 29. 6. 2026. godine, Odluke Senata Univerziteta o saglasnosti na raspisivanje konkursa za upis studenata trećeg ciklusa studija – Doktorski studij  iz psihologije u studijskoj 2026/2027. godini broj: 01-15-45/26 od 15. 07. 2026. godine, Univerzitet u Sarajevu - Filozofski fakultet objavljuje

	
KONKURS
Za upis studenata na TREĆI CIKLUS STUDIJA – DOKTORSKI STUDIJ IZ PSIHOLOGIJE,
na Univerzitetu u Sarajevu - Filozofskom fakultetu, u studijskoj 2026/2027. godini

I
Konkurs se raspisuje za upis studenata na treći ciklus studija - doktorski studij koji se organizuje iz psihologije.

Studij se organizuje u trajanju od tri godine, a njihovim završetkom stiče se naučno zvanje DOKTOR/DOKTORICA PSIHOLOŠKIH NAUKA.

II
Za studijsku 2026/2027. godinu biće primljeno ukupno 10 kandidata.

III
Pravo pristupa doktorskom studiju i podnošenje prijave imaju slijedeći kandidati: 

1. Kandidati koji su završili II ciklus studija iz psihologije i stekli diplomu II ciklusa studija i akademsku titulu magistra psihologije sa prosječnom ocjenom najmanje 8,00.

2. Kandidati koji su stekli diplomu drugog ciklusa studija i akademsku titulu magistra psihologije sa prosječnom ocjenom najmanje 8,00 na drugoj visokoškolskoj ustanovi u inostranstvu, nakon provedenog postupka priznavanja inostrane visokoškolske kvalifikacije i sticanja uslova za upis na doktorski studij u skladu sa uslovima ovog konkursa, ili njen ekvivalent.

3. Kandidati koji su stekli naučni stepen magistra psiholoških nauka po ranijem Zakonu o visokom obrazovanju, kojima se priznaje 60 (E)CTS bodova.

4. Kandidati strani državljani prijavljuju se na konkurs pod istim uslovima kao i državljani Bosne i Hercegovine, uz uslov da dostave rješenje o priznavanja inostrane visokoškolske kvalifikacije.

IV
-Uz prijavu na konkurs kandidati su obavezni dostaviti:

1. Diplomu o završenom prethodnom obrazovanju/ Diploma sa Dodatkom diplome (original ili ovjerenu fotokopiju);
2. Uvjerenje o položenim ispitima na prethodnom studiju (original ili ovjerenu fotokopiju);
3. Rješenje o akademskom priznavnaju inostranih visokoškolskih kvalifikacija koja je stečena 
u inostranstvu ili diplome stečene u nekoj od država bivše Jugoslavije nakon 6. 4. 1992. godine (original ili ovjerenu fotokopiju);
4. Izvod iz matične knjige rođenih (original ili ovjerenu kopiju);
5. Uvjerenje o državljanstvu (original ili ovjerenu kopiju);
6. Profesionalnu biografiju i bibliografiju;
7. Eventualna dosadašnja znanstvena postignuća (radove i sažetke priopćenja);
8. Okvirni istraživački nacrt koji treba da sadrži obrazloženje teorijske opravdanosti problema koji kandidat namjerava izučavati u toku studija. Okvirni istraživački nacrt je potrebno napisati na maksimalno pet stranica A4 formata (prored 1,5);

V
Cijena studija za jednu studijsku godinu je 6. 000, 00 KM.

VI
Nastava za studij će se organizovati za sve kandidate koji ostvare pravo na upis.

VII
Konkurs ostaje otvoren 15 dana od dana objavljivanja.

Prijave dostaviti u zatvorenoj koverti na adresu: Univerzitet u Sarajevu - Filozofski fakultet, ulica Franje Račkog 1, 71000 Sarajevo, sa naznakom "Prijava za upis na doktorski studij iz psihologije".

Obrazac prijave može se preuzeti sa WEB adrese Fakulteta www.ff.unsa.ba.
